ટેકનોલોજી બે ધારી તલવારની જેમ કામ કરે છે એવું ચોક્કસ જ કહી શકાય. વ્હોટ્સએપ પર ફોરર્વડ થઈ આવેલા મેસેજીસ મહેરબાની કરીને આગળ ફોરર્વડ કરતા પહેલાં વિચારો કે તમારે કોઈના વિચારોના હાથા બનવું છે કે નહીં. ફેક ન્યુઝને કારણે કેટલી વૈમનસ્યતા વધી રહી છે. જક્કીપણું વધી રહ્યું છે. હિંસા વધી રહી છે તે સમજવાની જરૂર છે. જો કે આ ફેક ન્યુઝની સમસ્યા ફક્ત ભારતમાં જ છે એવું નથી. વિશ્વમાં આ સમસ્યા ભરડો લઈ રહી છે. લાગણીઓની પરિભાષા ઈન્ટરનેટે બદલી નાખી છે. ટેકનોલોજી પર વર્ચ્યુઅલ ટોળું લાગણીઓને દોરે છે.